
Egyéni identitás a hálóvilágban 


Állj, ki vagy? 


Az identitás, mint azt manapság sokan legalábbis a személyi igazolvány angol és 
francia neve alapján sejthetik, azonosságot, azonosíthatóságot jelent. A hatóságok 
számára az egyének fizikai azonossága a fontos, ám napjainkban ez a fél évszá- 
zada még egyszerű feladat is bonyodalmakkal terhes. A fénykép értékét vesztette 
— a külső átalakításának korlátlan lehetőségeire hamarosan visszatérünk. A vala- 
mikor tévedhetetlennek tartott ujjlenyomat megbízhatóságával kapcsolatban is két- 
ségek merültek fel. Az angol trónörökös újszülött kisfiának azonosíthatóságát épp- 
úgy bőr alatti chippel igyekeztek biztosítani, mint a NASA, a Pentagon vagy akár 
exkluzív klubok tagjaiét. Ám a bőr alá ültetett eszközt is ki lehet cserélni, bizo- 
nyára megszületik az íriszkép manipulálásának módszere is — csak idő kérdése (ha 
ugyan már nem gyakorlat a szigorúan titkos szervezetekben), hogy kizárólag a 
DNS-vizsgálat eredményét fogadják el hitelesnek. 

Ráadásul előfordulhat, hogy teljességgel értelmetlenné válik ez a hisztéria a fi- 
zikai identitás körül: fennáll a veszély, hogy az egyén fizikailag ugyan azonos, 
sbelül? mégis megváltozik. Kínos, hogy minden egyes egyénben ott rejtőzik vala- 
mi kiszámíthatatlan entitás: szubjektum, én, szelf, identitás — a sokféle név arra 
utal, hogy ezt a valamit a tudományoknak nem sikerült egyértelműen megragadni. 
Tény, hogy a huncut szubjektumok nemcsak titkokat képesek kiszivárogtatni, vagy 
a meggyőződésüket megváltoztatni, elméletileg még az a pillanat is bekövetkezhet, 
amikor nem vásárolnak meg használhatatlan dolgokat, vagy ingerülten elzárják a 
készüléket, amikor a képernyőn embertársuk gilisztát eszik. 

Bár a tudósok már a legjobb úton vannak a felé, hogy különböző szervek után 
az agy részeit is kicseréljék, ma, a tömegkommunikáció korában vannak olcsóbb 
és hatékonyabb eszközök is, hogy korlátozzuk az engedetlen én hatalmát. Eredmé- 
nyességük tanújele, hogy ma a konformizmus olyan megnyilvánulásaival talál- 
kozunk, amelyekről a legkeményebb diktatúrák is csak álmodni mertek. Emberek 
milliói hordanak egyforma cipőt, ruhát; egyensminket, egyenarcot, -lábat, -hasat, 
-nemi szervet készíttetnek maguknak. Saját elhatározásukból esznek széles e vilá- 
gon egyforma, rossz ízű és egészségtelen ételeket, meglepően nagy sikerrel járt a 
svéd bútorgyártó ama törekvése, hogy egészen különböző kulturális hátterű embe- 
rek egyforma bútorok között éljenek. Se szeri, se száma azoknak, akik önként tár- 
Ják ki az ajtót magánviláguk titkai előtt. 

nak" tanulmányozására, holott nyilvánvaló, hogy ezen az általánosítási szinten 
bármi bebizonyítható vagy cáfolható. A definíciós problémák nem jelentéktelen 
szerepet játszhattak abban, hogy a szakértők egy csoportja szerint „(...) a több évti- 
zede zajló kutatások egyike sem tudott a média közvetlen hatására vonatkozó, azt 
kellő bizonyossággal alátámasztó adatokat felmutatni" — írja Myat Kornél.’ 

A médiafogalom túláltalánosított volta miatt nehéz értelmezni Myat azon meg- 
állapítását is, amely szerint a médiahatások kutatása változékonyságuk miatt is ne- 
héz — vajon miért ne lehetne tudományos kutatás tárgya a változás mértéke és ter- 
mészete? Természetesen ennek is csupán akkor van értelme, ha rögzítjük, hogy a 
média melyik értelmezésére gondolunk. 

Gerbner más okokból szkeptikus a hatásvizsgálatokkal kapcsolatban; egyúttal 
rámutatva, hogy egy ilyen összetett társadalmi rendszer empirikus vizsgálatának 
sokféle buktatója van. „A közlések yhatásait« vizsgáló kísérleti és kérdőíves V1ZS- 
gálatok java része szinte semmivel sem gyarapította a tömegkulturális folyamatra 
vonatkozó ismereteinket" — állapítja meg. Álláspontja szerint ennek főként az az 
oka, hogy a kutatások többsége a nézők aktuális viselkedését vizsgálta, a médiaha- 
tást nem tekintette folyamatnak. , A tömegkommunikáció hatásai elsősorban nem 
azzal írhatók le, amit a hatására megteszünk, hanem azzal, ami a létük folytán 
minden megtett dolog jelentéséhez hozzáadódik. És ez a szerep jóval alapvetőbb és 
döntőbb folyamatot hordoz. A tömegkommunikáció következményeit a tömegesen 
termelt és műszaki eszközök segítségével átvitt közleményrendszerek, valamint a 
kultúrában megfigyelhető tág értelmű közös képzetek és fogalmak összefüggésé- 
ben kell megkeresnünk" — írja Gerbner. 

Írásomban a tömegkommunikációs médiumok sajátos vonatkozását járom kö- 
rül: hogyan hatnak ezek az eszközök mint tükrözők az egyéni identitásra, hogyan 
alakítják azt a módot, ahogyan az egyén szubjektumát, egyediségét megéli. Alátá- 
masztható-e a médiumok hatása a tömeges konformizmus idézett és más példái- 
ban? Reális-e a globalizált posztmodern világ bírálóinak az az aggodalma, hogy 
bizonyos médiahatások gazdasági és hatalmi érdekek szolgálatában veszélyeztetik 
az egyéni identitás felépülését? A már idézett Jameson," például a következőképp 
fogalmaz: „A kulturális patológia dinamikájában bekövetkezett változást úgy Jelle- 
mezhetjük, hogy a szubjektum elidegenedésének helyét átvette a szubjektum szét- 
töredezése." Az ilyen fogalmak óhatatlanul megidézik a kortárs elméletek egyik 
divatos tematikáját, a szubjektum , halálát", az autonóm polgári individuum végét. 

Nem osztja a fenti aggodalmakat a médiahatás-kutatásoknak az a vonulata, 
amely szerint a tömegkommunikáció irányítói, valamint a nézők lényegében azo- 

3 Mvar Kornél: Médiaelméletek és a késő modern médiakörnyezet. http://www.mediakutato.hu/ 
cikk/2010_02_nyar/04_mediaelmelet. 

4 George GERBNER: A média rejtett üzenete. Budapest, Osiris, 2000. 158. 

5 JAMESON i. m. (2. lj.) 35. 

Tanulmányomban azokhoz szeretnék csatlakozni, akik az utóbbiak szerepét 
igyekeznek láttatni az individualitást és az autonómiát veszélyeztető feltételek lét- 
rehozásában. Történeti összehasonlítások és néhány jellemző példa segítségével 
azt igyekszem alátámasztani, hogy a 21. században — eltérően a megelőző mintegy 
két évszázad hagyományától — a , hétköznapi egyén" sajátos csapdahelyzetbe ke- 
rül: az az érzése támad, hogy egy arctalan tömeg részeként tesz szert identitásra. 


Szubjektum, individuum, szelf, identitás 


Nemcsak a média, hanem az identitás és fent felsorolt rokon értelmű fogalmai kö- 
rül is sok a tisztázatlanság. A pszichológusok erőfeszítései, hogy egységes és 
, operacionalizálható" emberképet szállítsanak a társadalomtudománynak, nem 
jártak sikerrel. Lányi*-Husserlre támaszkodva a következőképpen írja le a pszicho- 
lógia dilemmáját A test — nyílás című tanulmányában: 


, Az erkölcsi döntés képességével rendelkező szubjektum szabadsága és az egyén biológiai- 
történeti meghatározottsága feloldhatatlan ellentmondásnak tűnt a modern természet- 
tudományos szemlélet számára. (..) A jól bevált formula egy puszta „és™-sel oldja fel a kü- 

lönféle tudásterületeken és világnézetek jegyében kialakult emberképek inkonzisztenciáját, 
a következetes megalapozás igényét pedig önérzetesen hárítja el." 


A szubjektum természetére vonatkozó előfeltevések bizonyos fokig tehát világ- 
nézeti természetűek — azok is, amelyek szerint a mentális működés kizárólag ter- 
mészettudományos eszközökkel vizsgálható. A pszichológusok csökkenő hányada 
az emberi nembeliség tartozékának, vagyis lényegében biológiai adottságnak tart- 
ja az emberi tudatot. Jenkins! angol szociológus meggyőződése szerint a reflexiv 
self-identitás egyértelműen emberi mivoltunk meghatározója, amely bármilyen 
történeti-kulturális feltételek között megtalálható. Arra is felhívja a figyelmet, 
hogy az identitás fogalmának helye van az alkalmazott területeken, a gyakorlati 
életben is: a politika nemzeti, lokális identitásról beszél, a reklám és a marketing 
kedvelt fogása, hogy bizonyos termékek fogyasztása új identitással jár. Manuel 
Castells a globalizált információs társadalom egyik legismertebb kutatója 
Calhount idézi, aki arra hívja fel a figyelmet, hogy minden létező kultúra megkü- 
lönbözteti az ént és a másikat, a mit és az őket. Maga Castells patetikusan fogal- 


9 LÁNYI András: A test — nyílás. In: LÁNYI András (szerk.): Az ember fáj a földnek. Budapest, 
L'Harmattan, 2010. 38. 

10 Richard JENKINS: Social Identity. Routledge, London, 1996. 

U Manuel CASTELLS; Az identitás hatalma. Budapest, Gondolat, 101. 

és keveredésének szemszögéből beszélnek — miközben a politikai folyamatok teoretizálása 
többnyire még mindig az emberi jogok (azaz egy elkülönült identitás joga) és a politikai 
élet (az identítás felépítése, elfogadása és igenlése) körül zajlik" — írja Zygmunt Bauman 
Identitás és globalizáció című tanulmányában." 


Az identitásfogalom mögött rejlő tudatos azonosulás kulcsfogalom a személyi- 
ség Lányi által ismertetett ökológiai meghatározásában is." Az egyéni identitás te- 
hát a szubjektumnak az a leírása, amely utal rá, hogy ennek a formációnak egyéni 
és szociális dimenziója is van. , Az egyéni identitások mindig egy közös kulturális 
kontextusban alakulnak ki; egy meghatározott kollektívum én-elbeszéléseinek 
készletében osztoznak, az adott kultúrára jellemző szociális reprezentációk válto- 
zatait képviselik" — írja Pataki Ferenc." Giddens azt emeli ki, hogy az ön-identitás 
nem egyszerűen az önmagunkról való tudást jelenti, hanem annak a tudatosságát, 
hogy rendelkezünk az önreflexió képességével. Az identitás nem egyszerűen adott, 
hanem a kontinuitást jelenti az egyén cselekedeteiben." 


A nyugat identitása 


Egy dolgot biztosan tudunk az egyéniségen alapuló identitásról: alig fél évszázada 
a mi kultúrkörünkben — amit roppant elnagyoltsággal a nyugati világ középosz- 
tálybeli kultúrájának neveznénk — a másoktól való különbözés, az egyéni döntés 
és kezdeményezés volt a norma. Miként Aron Gurjevics,!? az individuum történeti 
kutatója megállapítja: 


„»Az Európa születése« fogalommal jelölt általános problémakörön belül az individuum 
kérdése különösen fontos szerephez jut. Mert vajon nem az éppen és kizárólag itt létrejött 
sajátos személyiségstruktúra tette végső soron ezt a földrészt a mai Európává, illetve nem 
ez változtatta-e az elszigetelt, helyi civilizációk világát egy kibontakozóban levő egyetemes 
folyamat egységes terévé? (..) A társadalmi viszonyok újjáalakult rendszere, az egyedülálló 
etikai, vallási modellek létrejötte és az anyagi civilizáció terén elért sikerek nem jelentenek 
mást, mint az emberi személyiség azon sajátos típusának változatos megjelenési formáját, 
amely leküzdötte magában a »törzsi, nemzetiségi lényt« és amely felszabadult a rendi kor- 
látok alól, vagyis individualizálódott." 


15 Zygmunt Bauman: Identitás és globalizáció. Lettre, 2001. 42. 

16 LÁNYI András: A környezettől az etikáig. In: LÁNYI András (szerk.): Az ember fáj a földnek. 
Budapest, L'Harmattan, 2010. 

17 Paraki Ferenc: Érzelem és identitás. Budapest, Új Mandátum, 2004. 42. 

18 Anthony Gippens: Modernity and Self-Identity. Cambridge, Polity Press, 1991. 

19 Aron GugJEvtcs: Individuum a középkorban. Budapest, Atlantisz, 2003. 11—12. 

újabban a (teljességgel ismeretlen történelmi és földrajzi feltételekhez kapcsolódó) 
vadász és gyűjtögető népcsoportot téve meg € sajátosság hordozóinak. A termé- 
szetesség kategóriája azonban az emberi társadalomban nem értelmezhető, Robin- 
son Crusoe-t kivéve egyetlen ember sem élt természetes körülmények között. 
Ugyanakkor cáfolhatatlan élettani és antropológiai adatok bizonyítják, hogy a 
modernizáció embere többet tudott a saját testének működéséről, mint elődei és 
utódai, és jobb viszonyban is volt vele. Bár a modernizációnak a mai társadalom- 
tudományokban sokféle, többek között bíráló leírása és értékelése létezik, megle- 
pően kevés figyelmet kaptak az adott időszakban lezajlott antropológiai és demo- 
gráfiai változások. Holott ezek hatására az emberek millióinak élete változott meg, 
általuk teremtődött meg az egyéni sorsválasztás És identitás lehetősége materiális 
síkon is. A 17. századtól kezdve folyamatosan csökken, majd a töredékére zsugoro- 
dik a gyerekként, fiatalon meghaltak száma, a világ tehetősebb országaiban folya- 
matosan javulnak az élet materiális körülményei.?! A táplálkozásban is radikális 
változások mentek végbe, a lakosság egyre szélesebb rétegei jutottak állati fehérjé- 
hez, és nőtt a hozzáférhető étel mennyisége is. Az életkörülmények javulása radi- 
kális változást eredményezett az egyének élettartamában. Livi-Bacci” adatai sze- 
rint az elmúlt mintegy 150 évben 40 évvel nőtt az emberek átlagos élettartama. 
A demográfiai körülmények pozitív változásai fordulatot hoztak az egyéni identi- 
tás szempontjából is: a halálozások csökkenése és az életkörülmények javulása 
csökkentette a halál állandó fenyegetését, és tervezhetővé tette az emberi életet. 
A hosszabb élettartam és a kiszámíthatóság teremtette meg a lehetőséget a tartós 
kötődésre és az ehhez kapcsolódó mélyebb érzelmi kapcsolatra a szülők és gyer- 
mekeik között — a személyes visszajelzéseket nyújtó, szerető és tartós személyi 
környezet az egyéni identitásépítés nélkülözhetetlen előfeltétele. 

A történettudományban lényegében konszenzus van a tekintetben, hogy az 
egyéni identitás különleges jelentőségre tesz szert a modernizáció során. A polgá- 
rosodás, az ipari fejlődés, a politikai részvétel mind olyan körülmények, amelyek 
feltételezik az egyéni kezdeményezést és döntést. Mindezek előtt azonban az em- 
ber és a teste között létesült viszony, az élet kiszámíthatósága és a hosszabb élet- 
tartam megvalósulása nyitotta meg az utat. Így lett a modernizáció az a társadalmi 
formáció, amely bizonyos értelemben tömegek számára tette lehetővé az egyéni 
identitást, amely korábban, csakúgy, mint a vezetéknevek, csak a privilegizált tár- 
sadalmi rétegek számára volt elérhető. A testtel való megjavult viszony tükröző- 
dött a testi tökéletesség, a sport, az emberi erő és szépség kultuszának kibontako- 
zásában. Ha az a kérdés vetődik fel, hordozta-e magában a kibontakozó testkultusz 
a testiséggel való mai, eltorzult viszonyt, érdemes felidézni, hogy ebben az időben 


eege 


21 Mario MoNTANARI: Éhség és bőség. Budapest, Atlantisz, 1996. 
22 Massimo Lrvi-Bacct: A világ népességének rövid története. Budapest, Osiris, 1999. 

vélik úgy, hogy a fényképezés felfedezésével jár együtt az identitást ma súlyosan 
fenyegető körülmény felbukkanása: a valóság és a fikció közötti határok leomlása. 
Susan Sontag szerint a fényképezés során , elmosódik a határvonal a csúf és a 
szép, az igaz és a hamis dolgok közötti különbség, a valódi dolgok képmásai be- 
ágyazódnak a képek képmásai közé”. A fénykép ugyanis — írja Sontag, nem egy- 
szerűen lemásolja a valóságot, hanem újra felhasználja, sémákká silányítja. Hozzá 
hasonlóan Baudrillard” is úgy véli, hogy a fénykép valójában az , optikai szem- 
fényvesztés” egy sajátos formája, amely ugyan aprólékos részletességgel követi a 
valóságot, mégis mesterséges, és önmaga is tárggyá válik. , A technikán keresztül 
a kérdés emígyen alakul: mi gondoljuk a világot, vagy a világ gondol minket? 
A fényképen keresztül a tárgy néz és gondol minket." 

A mi szempontunkból a fényképezésnek az az aspektusa fontos, hogyan tükrö- 
ződik az egyéni identitás helyzete a fényképezés iránti igényben, és hogyan mutat- 
koznak meg az egyének a fényképeken. Az kezdetektől fogva nyilvánvaló, hogy a 
fénykép részben része, részben elősegítője az egyéni identitás tudatának — sokan 
szerették volna megörökíteni önmagukat mások, az utókor, gyermekeik, unokáik 
számára. A portréfestészet különösen népszerűvé válik a 18. században, majd di- 
vattá vált, hogy az emberek magukkal hordozták szeretteik miniatűr arcképét. 
Ezek a lehetőségek azonban elsősorban a tehetősek számára voltak adottak, míg a 
fénykép nem sokkal a technikai felfedezések után hozzáférhetővé vált a hétközna- 
pi emberek számára is. Megjelenése egybeesett az egyéni identitáskeresés felfelé 
ívelő szakaszával. A fényképészek legfontosabb kliensei a 20. század feltörekvő 
kispolgári rétege, kispolgárok, kistisztviselők, vegyeskereskedők — , ők vélik meg- 
nyerni a fotográfiában önnön jelentőségük megörökítésének kifejezési formáját" — 
írja Szilágyi Gábor" hazai fotótörténész. Amerikában vándorfotográfusok utazzák 
be a vidéket, fényképeket készítenek a farmercsaládokról, és lehetőséget teremte- 
nek, hogy a családfő a ház fő helyére akassza ki saját képét.” 

Az „optikai szemfényvesztés” kétségkívül megvalósul a megrendelésre készült 
portrékon is: minden fényképészettörténet megemlíti a megrendelők azzal kapcso- 
latos igényeit, hogy a fényképész hogy igazítsa ki azt, ami az arcukban visszata- 
szító, megfelelő beállítással leplezze fogyatékosságaikat. A fényképek külsőségei 
gyakran szintén azt sugallják, hogy a kép nem a mindennapi valóság része, a fény- 
képezés ünnepélyes aktus. A műterem színházra hasonlít, a szereplők felveszik a 
legszebb ruhájukat, a felvételek beállítottak. Hamarosan felbukkan a retusálás és 
a színezés technikája is. A fényképezkedók sokasága igyekszik hamis látszatot 
kelteni önmagával szemben. Bizonyára nem elhanyagolható különbség, hogy ek- 


eg 


26 Susan SoNraq: A fényképezésről. Budapest, Európa, 2010. 

27 Jean BAUDRILLARD: Az utolsó előtti pillanat. Budapest, Magvető, 119. 

28 SzILAGYI Gábor: A fotóművészet története. Budapest, Képzőművészeti Kiadó, 1982. 73. 

29 Frédéric BARBIER — Catherine BERTHO LaVENIR: A média története. Budapest, Osiris, 2004. 190. 

Marcuse híres könyvében? az elsők között figyeli meg a fogyasztói kultúra 
azon jellegzetességét, hogy utánzásra és konformizmusra késztet. Meglepő, hogy 
az azóta eltelt időben a társadalomtudományok alig reflektáltak arra a reklámipar- 
ban egyébként széles körben ismert és alkalmazott összefüggésre, hogy ha sikerül 
sok emberhez egyidejűleg eljuttatni egy üzenetet, az nagy eséllyel tömeges után- 
záshoz fog vezetni. Nincs szükség különleges tartalomra, elég, ha az egyének- 
nek az az élménye, hogy sokan mások, , mindenki" ugyanazt kedveli, csinálja. Az 
utánzás evolúciós késztetése a fizikai jelenlét esetében is akkor a legerősebb, ha az 
egyének egy tömeg tagjai. A mozivásznon, a képernyőn, a hatalmas poszteren 
megjelenő azonos tartalom képes felébreszteni ezt az érzést. Hasonlóan triviális 
effektus az üzenet gyakori ismétlése — a sokszor hallott kép és szöveg az egyén 
akaratától függetlenül rögzül, gyakran észrevétlenül. 

Ugyanakkor fontos gyakorlati ismeretté válik az a megfigyelés, hogy a mozgó- 
kép minden korábbinál hatékonyabban avatkozik be az azonosulás, az identitásépí- 
tés folyamatába. A húszas-harmincas években már dúl a sztárkultusz, a ñlmvász- 
non szereplők nemcsak korábban nem ismert mértékű nyilvánosságot szereznek 
maguknak, hanem hisztérikus imádatot, tömeges utánzást. Nem meglepő, hogy 
a 20. század nagy diktátorai előszeretettel és nagy hatékonysággal használták fel a 
filmet a saját céljaikra. A lelkes tömegek előtt szónokoló Hitler és Sztálin képe 
kitörölhetetlenül belevésődött az emberiség emlékezetébe, legyen szó az egyéni 
identitás és a testiség kapcsolatáról. Érdemes külön kiemelni Leni Riefenstahl te- 
vékenységét, amellyel a náci propaganda részévé tette a testi szépség és erő kul- 
tuszát. 

A filmipar gyorsan növekedő politikai és gazdasági befolyásával már a kezde- 
tektől hatással van a médiumok hatásvizsgálatára is. A harmincas években az 
Egyesült Államokban kudarcot vall egy kutatócsoport erőfeszítése, hogy a filmek 
fiatalokra és gyerekekre gyakorolt negatív hatásait alátámasztó kutatásaik eredmé- 
nyét nyilvánosságra hozzák: a filmgyártók elérik, hogy a munka több évtizedre az 
íróasztal fiókjába kerül. A szerzők rezignációval állapítják meg, hogy a társada- 
lomtudomány eredményei csekély hatást gyakoroltak a filmek világára, és Holly- 
wood fenntarthatta öncenzúráját. „Időről időre történtek erőfeszítések, hogy a tár- 
sadalomtudományokat bevonják a (médiatartalmakkal kapcsolatos) vitákba, de az 
eredmények kivétel nélkül kiábrándították azokat, akiknek erkölcsi vagy politikai 
aggályaik voltak."?? 


31 Herbert Marcuse: The One Dimensional Man. Aylesbury, Abacus, 1972. 

32 Garth S. Jowerr — lan C. Jarvie — Kathrin H. FULLER: Children and the Movies. Media Influence 
and the Payne Fund Controversies. Cambridte University Press, 1992. 120. A Payne Fund Studies 
története egyúttal magyarázatot szolgáltathat arra nézve, miért nem születtek megbízható eredmények 
a médiahatásokkal kapcsolatban. 

szereplői túlbecsülik a sokaságot, amely az üzenetüket látni fogja, úgy érzik, hogy 
a , nagy nyilvánossághoz" szólnak. Így azonban az önbemutatás szerepjáték, el- 
vész a személyesség, a visszajelzések hatására történő korrekció. Az , arctalan kö- 
zönség" másik veszélye a magánéleti titkok feltárása: a képernyő előtt megszűnik 
az azzal kapcsolatos veszélyérzet, hogy illetéktelen kezekbe kerülnek intim infor- 
mációk. Ugyanakkor az elektronikus médiumok mögött álló gazdasági szerveze- 
tek is jóval eredményesebbekké váltak a tekintetben, hogy a nekik tetsző üzenete- 
ket az egyéneket, kisebb csoportokat megszólítva juttassák el a közönséghez. 

A tömegkommunikáció ártalmaival kapcsolatban sokszor hangoztatott érv, 
hogy a nézőnek módjában áll elzárni a készüléket, más adásra kapcsolni, az inter- 
net a tartalmak rendkívüli sokaságát kínálja az egyénnek, amelyből válogathat. 
Csakhogy a nagy tömegek számára küldött üzenetek elől elrejtőzni képtelenség. 
Az egyén vagy az egészből (így a társadalmi diskurzus jelentős részéből, az ese- 
mények követéséből) is kizárja magát, vagy kénytelen kritikátlanul magához en- 
gedni az özönlő tartalmakat. Bizonyos üzenetfajták a kommunikációs csatornák 
sokaságát uralják, azokat is, amelyek az egyén számára elzárhatatlanok. (Legördü- 
lő hirdetések, gigantposzterek, üzletekben működő készülékek.) A tömegkommu- 
nikáció mai működése valójában éppen az egyéni viszonyulást teszi lehetetlenné a 
médiumok használatával vagy az általuk közvetített tartalommal kapcsolatban. 


„Ti mind egyéniségek vagytok!"" 


A posztmodern valóság és társadalom sok gazdasági és társadalmi körülménye 
(a lokalitás leértékelődése, a foglalkozások identitásképző szerepének megszűnése 
stb.) nehezíti ma, hogy az egyének létrehozzák egyedi identitásukat. Baudrillard 
szavaival: , Egész történet született a társadalmival szembeállított szubjektumról 
és individuumról. Mára azonban a szubjektum mintegy varázsütésre eltűnt. El- 
vesztette a szabadságát, sem az eredetének, sem a finalitásának nem ura többé, 
mert a hálózat túsza lett.” 

Le Bart, az individualitás posztmodern változásairól írott könyvében a legin- 
kább alapvető változások közé sorolja azokat, amelyek a testtel való viszonyt 


35 E sorok írója szociálpszichológiai önkísérlet gyanánt soha nem nézett meg 
show adást sem. Ennek ellenére az első, nagy közönséghatást kiváltó sorozato" 
szereplő nevét, a győztest és a fontosabb eseményeket is. 

36 Idézet a Brian élete című filmből. A jelenetben Brian — aki tulajdonké 
sítője — többször elmondja az öt ünneplő tömegnek: „Ti mind különböző" 
ségek vagytok!" — mire a közönségből megszólal egy ember: , Én nem" 

37 BAUDRILLARD i. m. (27. lj.) 70. 


Vipa ZSUZSANNA: Egyéni identitás a hálóvilágban 


szereplői túlbecsülik a sokaságot, amely az üzenetüket látni fogja, úgy érzik, hogy 
a „nagy nyilvánossághoz” szólnak. Így azonban az önbemutatás szerepjáték, el- 
vész a személyesség, a visszajelzések hatására történő korrekció. Az „arctalan kö- 
zönség” másik veszélye a magánéleti titkok feltárása: a képernyő előtt megszűnik 
az azzal kapcsolatos veszélyérzet, hogy illetéktelen kezekbe kerülnek intim infor- 
mációk. Ugyanakkor az elektronikus médiumok mögött álló gazdasági szerveze- 
tek is jóval eredményesebbekké váltak a tekintetben, hogy a nekik tetsző üzenete- 
ket az egyéneket, kisebb csoportokat megszólítva juttassák el a közönséghez. 

A tömegkommunikáció ártalmaival kapcsolatban sokszor hangoztatott Érv, 
hogy a nézőnek módjában áll elzárni a készüléket, más adásra kapcsolni, az inter- 
net a tartalmak rendkívüli sokaságát kínálja az egyénnek, amelyből válogathat. 
Csakhogy a nagy tömegek számára küldött üzenetek elől elrejtőzni képtelenség. 
Az egyén vagy az egészből (így a társadalmi diskurzus jelentős részéből, az ese- 
mények követéséből) is kizárja magát, vagy kénytelen kritikátlanul magához en- 
gedni az özönlő tartalmakat.” Bizonyos üzenetfajták a kommunikációs csatornák 
sokaságát uralják, azokat is, amelyek az egyén számára elzárhatatlanok. (Legördü- 
lő hirdetések, gigantposzterek, üzletekben működő készülékek.) A tömegkommu- 
nikáció mai működése valójában éppen az egyéni viszonyulást teszi lehetetlenné a 
médiumok használatával vagy az általuk közvetített tartalommal kapcsolatban. 


„Ti mind egyéniségek vagytok!” k; 


A posztmodern valóság és társadalom sok gazdasági és társadalmi körülménye 
(a lokalitás leértékelődése, a foglalkozások identitásképző szerepének megszűnése 
stb.) nehezíti ma, hogy az egyének létrehozzák egyedi identitásukat. Baudrillard 
szavaival: , Egész történet született a társadalmival szembeállított szubjektumról 
és individuumról. Mára azonban a szubjektum mintegy varázsütésre eltűnt. El- 
vesztette a szabadságát, sem az eredetének, sem a finalitásának nem ura többé, 
mert a hálózat túsza Jett" 

Le Bart, az individualitás posztmodern változásairól írott könyvében a legin- 
kább alapvető változások közé sorolja azokat, amelyek a testtel való viszonyban 

35 E sorok írója szociálpszichológiai önkísérlet gyanánt soha nem nézett meg egyetlen valóság- 
show adást sem. Ennek ellenére az első, nagy közönséghatást kiváltó sorozatok után tudta minden 
szereplő nevét, a győztest és a fontosabb eseményeket is. 

36 Idézet a Brian élete című filmből. A jelenetben Brian — aki tulajdonképpen Jézus megszemélye- 
sítője — többször elmondja az őt ünneplő tömegnek: ,,Ti mind különbözőek vagytok! Ti mind egyéni- 
ségek vagytok!" — mire a közönségből megszólal egy ember: , Én nem!" 

37 BAUDRILLARD i. m. (27. lj.) 70. 

szobákban is megjelenik. Az, ami korábban , SZexepil” volt — egy kicsit elálló fog, 
vastagabb szemöldök —, egyszerre zavarónak, csúnyának látszik, a fogszabályzót 
viszont nem kell szégyellni még a középkorúaknak sem. 

Mára az , identitásszabászat" kiválóan jövedelmező gazdasági ág lett. A hírfo- 
lyamot böngészve értesülhetünk,“ hogy Kinában jogszabály készül a fiatalkorú 
lányok körében járványszerűen terjedő plasztikai műtétek ellen. A sebészek az is- 
kolásoknak kedvezményeket adnak az árból a nyári szünet idejére. Kommentáto- 
rok szerint sok esetben a szülők maguk is támogatják, hogy a gyerek szépítő műté- 
ten essen át, mi több, képesek valótlanságot állítani gyerekük korával kapcsolatban. 
A kínai szakemberek ellenzik a tizenéveseken végzett esztétikai műtéteket, mert a 
fizikai növekedés ebben a korban még nem fejeződött be teljesen, az arcarányok 
változhatnak. A kínai fiatalok a leggyakrabban szemhéj- és orrműtétet igényelnek, 
hogy csökkentsék megjelenésük ázsiai jellegét. A dél-koreai nők 20%-a esett már 
át szépészeti operáción, más adatok szerint ez az arány a 18—30 évesek körében 
eléri a 75%-ot. Beszámolók szerint nemcsak a nők, a férfiak is egyre többször for- 
dulnak plasztikai sebészhez a külsejük átalakítása érdekében: a paciensek gyakran 
egy híres médiasztár fényképét viszik magukkal. A jelenséget a videofelvételeken 
megszólaló dél-koreaiak azzal magyarázzák, hogy növelni szeretnék versenyké- 
pességüket és társadalmi esélyeiket. Japán bloggerek 2013 tavaszán meglepő fel- 
fedezést tettek: a dél-koreai szépségverseny első 12 helyezettjének arcát egyfor- 
ma séma szerint alakították. Bár később felmerült, hogy a képek is manipuláltak, 
a Huffington Post kommentátora megállapítja: hasonló volt a helyzet a 2012-es 
Miss Amerika szépségkirálynő-választáson. Az ott indulókon is látható volt a szé- 
pészeti sebészet hatása. A helyzetről beszámoló riporter szükségesnek látja leszó- 
gezni: ez egyébként magánügy és személyes döntés kérdése. Csakhogy a szépé- 
szeti sebészhez forduló kelet-ázsiai és amerikai hölgyek között van egy jelentős 
különbség: a ferde szem, az etnikai sajátosságok korábban az egyéni identitás fon- 
tos alkotóelemei voltak. A plasztikai sebészet fontos központja a konzervatív Irán 
is, ahol az orrplasztika hódít tömegesen a nők körében. Miközben a globális világ 
nemzetek fölötti szervezetei törvényekkel, hangos retorikával küzdenek a rassziz- 
mus ellen, az egyetemes szépségideál fehér és európai. Hiszen fehérek és euró- 
paiak a képernyőkön látható sztármenedzserek, a leggazdagabb emberek, a legsi- 
keresebb filmszereplők — a reklámokat pedig azért uralják, mert ok tetszenek a 
legjobban az embereknek. 


41 http://szepsegapolas.tlap.hu/magazin/esztetikai-celu-plasztikai-sebeszeti-beavatkozasok-divatja- 
kinaban-mar-tiltanak-a-fiatalkoruak-koreben/ 
http://www.elitmed.hu/ilam/hirvilag/kinai_divat . plasztikai sebeszet tinedzsereknek 101435/ 

42 http'//fashionista.com/201 3/08/miss-korea-contestant-confessions-plastic-surger/ 
http://www.huffingtonpost.com/201 3/04/25/miss-korea-contestants-2013-photos_n_3157026.html 

43 http://kotaku.com/blame-photoshop-for-koreas-beauty-queen-clones-482285894 

egyéb erőfeszítéseket tekintetbe véve —, hogy sem a nemzetközi szervezetek, sem 
a nemzeti kormányok nem foglalkoznak komolyan az elhízottságnak az egyének 
életét nyomorító, az egészségügyi kasszákat pedig már a közeljövőben súlyosan 
terhelő elhízottság és az evésre buzdító marketing összefüggéseivel, 


Tabudöngetés 


Az egyéni identitással való rendelkezés fontos aspektusa, milyen mértékben képes 
az egyén tudatosan ellenőrizni saját késztetéseit, szükségleteit. A nyugati kultúra 
modern értelemben vett individuuma a modernizációs eszmevilág normái szerint 
azért is képes a sorsa irányítására, mivel — amellett, hogy elődeinél jobban érti a 
természet és a társadalom működését — nem rabja az ösztöneinek, a jövő érdeké- 
ben képes uralkodni rajtuk, maga szabja meg, mikor és milyen feltételek között 
enged nekik. A nem az európai civilizációhoz tartozó népekkel való találkozások 
tovább erősítették a polgárosodó Európa közfelfogását, amely szerint a civilizált- 
ság a belső késztetéseken való uralkodást jelenti." 

Norbert Elias? az európai civilizáció kultúrtörténetének vizsgálata kapcsán 
arra a következtetésre jut, hogy a , civilizáltság" hiányai nemcsak a természeti né- 
pek körében voltak jelen, az európai kultúrtörténetnek is voltak hasonló korszakai. 
Csakhogy Európában — hívja fel a figyelmet Elias — végbement egyfajta fejlődés, 
a civilizáció folyamata, amelynek során korlátozás alá kerültek a nyers testi szük- 
ségletek, a mohó és gátlástalan étkezés, kialakult a tisztaság és higiéné kultusza, 
korlátozás alá került a szexualitás és a „támadó kedv”. A belső impulzusok; vá- 
gyak kielégítése civilizált formát öltött, létrejött a belső tiltás, a , feszélyezettség" 
érzése — amely nem más, mint a civilizációs gátlások, a szégyen, a bűntudat alapja. 
A szégyennek ezen túl nemcsak az önkontroll működésében van fontos szerepe, 
hanem az egyén méltóságának megőrzésében is — hívja fel a figyelmet Schneider, 
amerikai családterapeuta.? A fájdalom, a súlyos szenvedés, az evés és az ürítés 
nyilvánossá tétele valójában a dehumanizáció veszélyét jelenti, azt, hogy az egyén 
testi funkcióira redukálódik. 


46 Bár a híres antropológusok Margaret Meadtól Róheim Gézáig úgy tekintettek az általuk vizsgált 
óceániai, ausztrál stb. törzsekre, mint a természet „romlatlan gyermekeire", valójában ekkor mär nem- 
igen volt a földön olyan népcsoport, amelyet ne érintett volna a nyugati befolyás, a hittérítés, a keres- 
kedelem. 

47 Elias 1936-ban készült munkája, À civilizáció folyamata csak a hatvanas években vált széles 
körben ismertté a társadalomtudományban. 

48 Meglepő, hogy a hasonló témákkal foglalkozó, ráadásul gyakran azonos forrásokat is használó 
Foucault soha nem hivatkozik Elias munkáira. 

49 Carl D. SCHNEIDER: Shame, Exposure and Privacy. New York, Norton, 1991. 

kák egységesen elragadtatott hangnemét akár valamiféle hivatalos kultúrpolitika is 
vezényelhetné — de bizonyosan nem ez a helyzet. A hangos és uniform tetszésnyil- 
vánítás abból fakad, hogy a filmről nyilatkozók nem kerülhetik el a naturális 
szexjelenet minősítését (miközben többen görcsösen bizonygatják: csupán jelenték- 
telen szerepe van a filmben), márpedig a szexuális kérdésekről való megnyilvánu- 
lások mindenképpen lelepleznek valamit az értékelő intim viselkedéséből is. Való- 
jában ez az, amit az értékelők a sematikus dicshimnusszal el akarnak kerülni. 

Meglepő módon senki nem firtatja, hogyan lehetséges, hogy a , művészfilmek- 
ben" lényegében teljes mértékben létjogosultságot nyert a pornográfia — az említett 
két film ebből a szempontból nem számít ritkaságnak —, amit néhány éve még a 
bulvár műfajához tartozónak ítéltek a kritikusok. Hasonló a helyzet az öncélú na- 
turális erőszak jeleneteivel, amelyekről sok évtizede, az ennek ellentmondó széles 
körű tapasztalatok ellenére, jól fizetett szakértői apparátus segítségével állítják a 
tartalomszolgáltatók, hogy nincsenek hatással a nézők mentalitására. 

A civilizációs gátlásokra nincs szükség, mert akadályát képezik a kritikátlan 
fogyasztásnak, lehetővé teszik a lemondást, a szükségletek rangsorolását — a szük- 
ségletekhez való viszony egyéni módját. Csakhogy a belső szabályozás hiányá- 
nak problémái leképeződnek a szexualitás és az erőszak törvényi kezelésében. 
A transznacionális szervezetek hiába igyekeznek egyre szigorúbb törvényekkel 
szabályozni az egyének szexuális életét és igyekeznek megakadályozni az erőszak 
indokolatlan kirobbanását kontrollálatlan (és kontrollálhatatlan) feltételek között, 
például a családban. Az intim helyzetekben kizárólag az egyének belső fékrend- 
szere képes hatékonyan irányítani a heves érzelmeket. Míg korábban a hagyomány 
és a közvetlen környezet nyomása bizonyos fokig képes volt a külső szabályozásra, 
a törvény és a hatóság keze nem ér el a hálószobáig, a joggyakorlás ilyen feltételek 
között — bizonyíthatatlan, hogy ténylegesen mi történt — csak a jog paródiája lehet. 


Az identitás jövője — szükségünk van-e identitásra? 


Nem mindenki látja ilyen borúsan az egyéni identitás helyzetét. 


„Ironikus módon az egyén elszigetelődése és a társadalmi lét között feszülő ellentmondás a 
hagyományos értelemben vett individuum megszűnéséhez és egy kísérteties valóság létre- 
jöttéhez vezetett. Az elektronikus egyén szabadsága korlátlan: mindenütt ott lehet, mégis 
egyre inkább tudatára ébred annak, hogy a valóságban sehol sincs. Olyan kiváltság ez, 
amely mindeddig csak Istennek vagy a kísérteteknek adatott meg" — írja Richard Kriesche” 
osztrák művész és filozófus. 


52 http://www.c3.hu/scca/butterfly/Kriesche/synopsishu.html 

Susan Greenfeld a 21. századi identitásról szóló könyvében szintén nem tartja 
különösebben negatív jelenségnek, hogy a 21. század közepének társadalma más- 
ként fog festeni, mint a mai. , Nemcsak külsőleg fognak jobban hasonlítani egy- 
máshoz az emberek — életkorukat, arcvonásaikat és testi jegyeiket illetően egy- 
aránt —, hanem kevesebb lesz a különbség a szemléletmódjukban is, mert közös 
lesz bennük a Senki-forgatókönyvben jellemzett reaktív és interaktív hajlam" — 
írja.5 Lehetséges, hogy ezek az emberek rövidebb ideig tudnak majd figyelni, és 
elvont fogalmak helyett inkább képekben gondolkodnak majd. Ő azonban azt sem 
látja különösképpen tragikus fejleménynek, hogy , háttérbe szorulhat a veszélyke- 
rülő magatartás is", illetve, hogy , személyes identitásuk alighanem fejletlenebb 
lesz, és anonim mivoltukban, egójuktól és énképüktől megszabadulva föltehetően 
jobban tudnak majd együtt létezni, mint 20. századi elődeik". Majd így összegzi 
mondanivalóját: , Egyszóval, életükben több lesz a kényelem, a vidámság és keve- 
sebb a tartalom." 

Manuel Castells, a globalizáció ambiciózus kutatója, a giobális hálózatok hatal- 
ma elleni ellenállás ígéretes lehetőségei között tartja számon a kulturális identi- 
tást. Az identitás hatalmát bemutató kötetében néhány olyan közösség életét mu- 
tatja be, amelyek ideig-óráig sikeresen szálltak szembe a hálózatos hatalom 
intézményes hordozóival. Közéjük tartoznak az iszlám fundamentalisták, a mexi- 
kói zapatisták vagy a környezetvédő mozgalmak képviselői. Ezekből a közös- 
ségekből — reménykedik Castells — új szubjektumok jöhetnek létre, amelyek a 
társadalmi átalakulás közvetítőivé válhatnak. A zapatisták bemutatásánál külön 
hangsúlyt helyez arra, hogy tevékenységüket nagymértékben elősegítették az 
elektronikus kommunikáció által nyújtott lehetőségek. Könyvének legújabb, 2010- 
es kiadásában a szerző igazolódni látja korábbi jóslatait a kulturális, ezen belül 
különösen a vallási és etnikai identitás növekvő szerepével kapcsolatban. 

Vagy mégis Baudrillard-nak van igaza, aki klónozott és ready-made személyi- 
ségről beszél? , A ready-made személyiség ultramodern termék. Nem polgári, ha- 
nem posztmodern individuum. Nem számít szubjektumnak, mert valamiféle klón- 
ná vált. A státusza különös, olyan, mint egy részecske, testecske, molekula, az 
egysejtű státusza. A ready-made személyiségnek nem adatott meg, hogy sorsa le- 
gyen. Azt mondhatnám, hogy egy saját magán végzett fatális kísérletre cserélte be 
a sorsát." 50 

58 Susan GREENFELD: Identítás a XXT. században. Budapest, HVG könyvek, 2009. 259. 
59 CASTELLS i. m. (11. 1j.). 
60 BAUDRILLARD Í. m. (27. lj.) 66. 


